Tatoeba sentences — language code: ina
Cartas nordic es un serie de photos de locationes in le paises nordic — e lor historia narrate in alcun lineas in interlingua — publicate in le section "Inseniamento" del sito del Union Mundial pro Interlingua.
A mediedie, le guarda del familia regal cambia ante le palatio regal, Amalienborg, in le centro de Copenhagen, proxime al canales.
Amalienborg, le Burgo de Amalie, le palatio regal in Copenhagen, Danmark, esseva construite in 1750-1760.
Le spectaculo del cambiamento del guarda ante le palatio regal, in Copenhagen, dura 15-20 minutas e attrahe multe spectatores — daneses e touristas estranier.
Copenhagen, le capital danese, es ric de canales, mesmo si non si numerose como in Amsterdam.
Le "autobuses del porto" naviga cata die in le parte central del porto de Copenhagen como parte del systema normal de autobuses sur rotas e non es solmente pro touristas.
Le billetes e cartas anque vale pro le jalne autobuses navigante a Copenhagen.
Le routes naval va a locos central como le nove casa del Opera, le Bibliotheca Regal, le quai de Langelinie con le parve statua del Parve Sirena e le quartiero con restaurantes, Nyhavn.
In le absolute centro verde de Copenhagen, on pote navigar in barcas a remos.
Durante quatro generationes, le firma de barcas ha offerite le tour de circa 25 minutas in le canal del Jardin del Castello de Frederiksberg, un vice in possession del rege danese.
Il es fascinante experientiar le silentio e le belle natura, quando per exemplo on passa sub le renovate Ponte Chinese.
In Fageras, Svedia, que es situate circa 90 km al nord-est del urbe Falkenberg, un fermero desde 1978 ha plantate circa 150 species de narcissos jalne e narcissos poetic (blanc) in un terreno collinose con poc arbores.
Le area nunc es quatro hectares e il ha circa un million flores in maio.
In un parve area le species differente es plantate in gruppos con placas con lor nomines.
Iste attraction nunc es tanto rumorose que autobuses vade longe distantias cata die portante centenas de personas pro vider lo.
Le personas cammina sur un sentiero que es 700 metros longe, serpentante inter le flores.
Goteborg es situate al bucca del Fluvio Gota verso Kattegat.
Le grande canal del porto es si ancian como le secunde plus grande urbe in Svedia, Goteborg.
In 1620, rege Gustav II Adolf empleava duo nederlandeses a construer pro Goteborg un serie de canales secundo modello nederlandese.
Le porto de Goteborg manea hodie un quinto del exportation e un quarto del importation de Svedia.
In Varo, Svedia, 25 km al nord de Varber, se trova un attraction geologic curiose, le ravina de Borras. Inter duo parietes roccose vertical un grande petra pende cuneate, e on pote vader sub le petra.
Le ravina es quasi 100 metros longe, circa 10 metros profunde, e le distantia inter le parietes in tote partes es solmente circa 0,5 a 2 metros.
Olim se trovava un castello prehistoric sur le summitate del monte.
Ascolta, purifica vostre corde, e vos certo essera un sol con me.